Razgovor:Oliver Dragojević

message: Nije glasovir nego klavir,jer se ne trebamo sramiti toga da klavir kažemo i mi i Srbi.Tko to u Hrvatskoj govori glasovir?— Prethodni nepotpisani komentar napisao je 195.29.119.128 (razgovor • doprinosi) 08:50, 20. lipnja 2006.
replies: text: Ne trebamo se sramiti ni toga da imamo dvije riječi za istu stvar. To je bogatstvo jezika. --Zmaj 10:00, 20. lipnja 2006. (CEST)
replies: text: :Glasovir je hrvatska riječ i to neosporno.— Prethodni nepotpisani komentar napisao je 88.207.81.122 (razgovor • doprinosi) 01:37, 8. prosinca 2008.
thread_title:  Bogatstvo jezika 

message: Neprijavljenima se sviđa pisati da je Oliver rođen u Veloj Luci. Da ne bi ispravljali, članak je zaključan za neprijavljene sljedećih tjedan dana. SpeedyGonsales 02:40, 30. srpnja 2018. (CEST)
replies: text: Možda uoče i moju zakomentiranu rečenicu koja bi ih trebala uputiti na izvor u kojem sam čovjek kaže da je rođen u Splitu. --Pajo Pajimir 12:45, 30. srpnja 2018. (CEST)
thread_title:  Mjesto rođenja 

message: Oliver Dragojević je bio vrstan interpretator, izvođač, pjevač, možda i najbolji hrvatski izvođač. no nikada nije bio niti želio biti "kantautor", a brojni mediji prenose ovu netočnost. Iako sam unio ispravku sinoć, potkrijepljenu  linkom na njegovu izjavu, noćas je u prvu rečenicu opet vraćena. Čemu to? Oliverovoj veličini ne trebaju naši "dodaci".
Citiram:
"Nisam autor svojih pjesama, napisao sam samo četiri i to mi uopće nije drago. Jer kad pišeš pjesmu, trebao bi napisati priču, a ja sam se poslužio tekstovima Jakše Fiamenga i samo ih uglazbio. Da sam pisao riječi, nisam siguran da bih ikome dao ijednu pjesmu. To je potpuno skidanje intime i pokazivanje sebe iznutra. Na to nisam spreman, dok autori koji to pišu jesu. Ne bih mogao podnijeti tu tugu i žalost da drugome govorim o sebi. To nije lažna skromnost, jednostavno sam takav...", ispričao je za Story.hr i otkrio kakav je, usprkos desetljećima na sceni, skroman i prizeman čovjek bio.
https://www.slobodnadalmacija.hr/scena/mozaik/clanak/id/558495/oliver-nikada-nije-napisao-niti-jednu-39kompletnu39-pjesmu-a-njegov-odgovor-zasto-otkriva-kakav-je-usprkos-desetljecima-na-sceni-skroman-covjek-bio
--Željko Erceg (razgovor) 11:52, 30. srpnja 2018. (CEST)Željko Erceg, 30.07.2018. 11:50
replies: text: . Hvala Vam na izvoru. Malo i sam čeprkah po stranicama diskografije.com i mogu potvrditi da su njegove pjesme uglavnom pisali drugi suradnici. --Pajo Pajimir 12:45, 30. srpnja 2018. (CEST)
thread_title:  Oliver nije bio kantautor 

message: Wikipedija nije fan stranica, nego enciklopedija. 
Enciklopedijski se članci pišu objektivno, uz strogo pridržavanje činjenica, s jasnim navođenjem relevantnih i pouzdanih izvora.
Kad se radi o Oliveru, ovaj dio "I njegov album Dvi, tri riči (2000. god.) dokazuje da je Oliver ipak samo jedan. Jer kako objasniti da nakon toliko vremena na hrvatskoj estradnoj sceni i dalje istom snagom privlači sve generacije. Stoga i ne čudi što je ovaj album prodan u platinastoj tiraži što znači preko 50.000 primjeraka." jednostavno nije primjeren enciklopediji. Svaka čast Oliveru, svi ga mi volimo, ali nismo tu da izražavamo svoje divljenje. Zed Pi (razgovor) 20:25, 22. studenoga 2019. (CET)
thread_title:  Pisanje članka za enciklopediju